தன் சிந்தனைகளை கேலி செய்யாமல் பொறுமையாக கேட்கும் நபர்களுக்காகத்தான் ஒவ்வொருவரும் காத்திருக்கிறோம். சூர்யாவிற்கு அப்படி செண்பா அமைந்தாள். அவளும் அவனைப்போல இயற்பியல் படித்தவள் என்பதால் அவன் சொல்வதை அவளால் புரிந்துக் கொள்ள முடிந்தது. அவளுக்கு புதுமையாய் இருந்தது எதுவெனில் அவனது சிந்தனைகள், அவை சாத்தியமா என ஒவ்வொரு முறையும் கேட்டாள். இப்போது இருவரும் நெருங்கி பழகி விட்டதால் தயக்கமின்றி முன்பு பேசக்கூடாது என்று சொல்லியிருந்ததையும் விவாதிக்க துவங்கி இருந்தார்கள்.